Festival Filem Malaysia ke-24

**Festival Filem Malaysia ke-24** (FFM24) diadakan pada 16 hingga acara kemuncaknya di Pusat Konvensyen Antarabangsa Putrajaya pada 20 November 2011. Presiden Gabungan Persatuan Karyawan Filem Malaysia (Gafim), Jurey Latiff Rosli bertindak sebagai pengarah FFM24. Astro menjadi penyiar rasmi FFM24.

42 filem dipertandingkan iaitu filem yang siap dihasilkan dari tempoh 24 Oktober 2010 sehingga 1 Oktober 2011.

## Kategori
Terdapat 33 kategori. Kategori yang baru diwujudkan ialah:
* Filem Cereka Bukan Bahasa Melayu. Pemenang akan menerima wang tunai berjumlah RM20,000 serta trofi.
*Pencapaian Sepanjang Hayat 
*Pilihan Penonton Astro.

* Setiap pemenang 33 kategori itu akan mendapat trofi berserta wang tunai RM10,000
* Filem Terbaik akan mendapat trofi dan wang tunai berjumlah RM25,000.

## Senarai filem
 

* MIG Group menjadi syarikat filem yang paling banyak filem terbitanya bertanding pada pertandingan tahun ini, dengan 13 filem layak bertanding.

## Acara
* Malam Anugerah Cipta diadakan di Panggung Anniversary, Taman Tasik Perdana, Kuala Lumpur pada 16 November 2011. 
* Acara kemuncaknya, Malam Anugerah Gemilang Perdana diadakan di Pusat Konvensyen Antarabangsa Putrajaya (PICC) pada 19 November 2011.

Dana daripada orang ramai akan disalurkan kepada Persatuan Kebangsaan Autisme Malaysia dan Persatuan Wanita /Ibu Tunggal Global 1Malaysia.

## Calon dan pemenang
Berikut ialah senarai calon yang bertanding dan pemenang bagi setiap anugerah (**ditebalkan** dan berada di tangga atas setiap senarai):

### Anugerah Perdana
Anugerah Perdana FFM24 dilangsungkan di Pusat Konvensyen Antarabangsa Putrajaya (PICC):

### Anugerah Cipta
#### Acara
Anugerah Gemilang Cipta FFM24 diadakan di Panggung Anniversari pada malam Rabu, 16 November 2011, diacarakan oleh Linda Onn dan Halim Othman. Malam penganugerahan tersebut diadakan di kawasan terbuka bagi menepati misi *Merakyatkan Filem* dengan Panggung Anniversary, Taman Tasik Perdana menjadi lokasi.

Persembahan pembukaan malam tersebut menarik perhatian dengan persembahan bercirikan 1Malaysia. Persembahan malam tersebut menampilkan penyanyi dari kaum Cina, India dan Melayu. Namun, persembahan tersebut menjadi kurang menarik apabila penyanyi wanita berbangsa India yang menyanyikan lagu dari filem Ali Setan, Wajah Rahsia Hati serta penyanyi Roy yang menyanyikan lagu ‘Khayalan’ terlupa lirik. Persembahan pada malam tersebut diiringi oleh Orkestra Kuala Lumpur di bawah iringan Mirza Abdullah.

#### Kejutan
Pada malam penganugerahan tersebut, kejutan berlaku apabila calon pilihan, Khir Rahman, tewas pada Jurey Latiff Rosli untuk kategori Pengarah Harapan. Filem ...Dalam Botol, yang dikatakan terbaik akhirnya tewas pada malam tersebut. Rata - rata pemerhati filem berpendapat kekalahan filem tersebut kepada Libas besar kemungkinannya ada kaitan dengan cerita yang dipersembahkan iaitu mengenengahkan isu-isu sosial yang melibatkan penukaran jantina dan cinta sesama jenis.

Selain itu, filem bajet besar, Hikayat Merong Mahawangsa, berjaya menepati ramalan dengan menggondol 3 trofi pada malam tersebut.

### Jumlah Pencalonan & Kemenangan
* Hikayat Merong Mahawangsa - 13 pencalonan, 8 kemenangan (termasuk Filem Terbaik) 
* Nur Kasih The Movie - 11 pencalonan 
* KL Gangster - 10 pencalonan, 6 kemenangan (termasuk Anugerah Khas Juri-Filem Box Office)
* Cun! - 8 pencalonan, 2 kemenangan
* Khurafat - 8 pencalonan
* Hantu Kak Limah Balik Rumah - 5 pencalonan
* Kongsi - 4 pencalonan, 2 kemenangan (termasuk Anugerah Filem Pilihan Astro First)
* Libas - 4 pencalonan, 2 kemenangan
* Senjakala, ...Dalam Botol - 4 pencalonan
* Janin - 3 pencalonan, 1 kemenangan
* Sekali Lagi - 3 pencalonan, 1 kemenangan
* Flat 3A - 3 pencalonan
* Hantu Bonceng - 2 pencalonan, 1 kemenangan
* Mantra, Bini-Biniku Gangster, Sumpahan Puaka, Karak, Al-Hijab - 2 pencalonan
* Dilarang Masuk, Rasuk, Aku Bukan Tomboy, Damping Malam, Aku Tak Bodoh, Klip 3GP, Karipap-Karipap Cinta, Seru - 1 pencalonan

## Kontroversi
Malam penganugerahan Malam Gemilang Cipta semalam, penerbit filem terkenal, Raja Azmi, secara tiba-tiba bangun dan meninggalkan acara dengan rasa tidak puas hati. Beliau seolah-olah tidak berpuas hati dengan kemenangan Jurey Latiff Rosli untuk kategori *Pengarah Harapan* pada malam tersebut. Dengan nada yang marah, beliau menyatakan bahawa beliau tidak faham dengan penjurian FFM 24 untuk kategori tersebut.

Bagi pemenang Pengarah Harapan FFM 24, Jurey Latiff Rosli, menyatakan bahawa beliau sama sekali tidak terlibat dalam hal penjurian. Beliau hanya melaksanakan tanggungjawab sebagai penganjur sahaja. Beliau menerima keputusan juri yang sebulat suara memilih pemenang untuk setiap kategori yang dipertandingkan, termasuklah kategori yang beliau menangi itu.

## Rujukan

## Lihat
* Filem Malaysia tahun 2011
## Pautan luar
* Laman Rasmi FFM 24